98/734/EY: Komission päätös, tehty 30 päivänä marraskuuta 1998, 1,5 GHz:n ja 1,6 GHz:n taajuusalueilla toimivia liikkuvia satelliittimaa-asemia (LMES) koskevista yhteisistä teknisistä määräyksistä (tiedoksiannettu numerolla K(1998) 3695) (ETA:n kannalta merkityksellinen teksti)



Virallinen lehti nro L 351 , 29/12/1998 s. 0037 - 0041



KOMISSION PÄÄTÖS, tehty 30 päivänä marraskuuta 1998, 1,5 GHz:n ja 1,6 GHz:n taajuusalueilla toimivia liikkuvia satelliittimaa-asemia (LMES) koskevista yhteisistä teknisistä määräyksistä (tiedoksiannettu numerolla K(1998) 3695) (ETA:n kannalta merkityksellinen teksti) (98/734/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY (1) ja erityisesti sen 7 artiklan 2 kohdan toisen luetelmakohdan, sekä katsoo, että komissio on toteuttanut toimenpiteen sellaisten satelliittimaa-asemalaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan 7 artiklan 2 kohdan ensimmäisen luetelmakohdan mukaisesti, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, valmistajien jatkuvan markkinoille pääsyn varmistamiseksi on sallittava siirtymäjärjestelyjä, jotka koskevat kansallisten tyyppihyväksyntäsääntöjen mukaisesti hyväksyttyjä laitteita, ehdotus on toimitettu päätelaitteiden hyväksymistä käsittelevälle komitealle (ACTE) 29 artiklan 2 kohdan mukaisesti, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan satelliittimaa-asemalaitteisiin jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset 1,5 GHz:n ja 1,6 GHz:n taajuusalueilla toimiville liikkuville alhaisen tiedonsiirtonopeuden satelliittimaa-asemille (LMES). 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 17 artiklassa tarkoitettuja olennaisia vaatimuksia. 2. Tämän päätöksen soveltamisalaan kuuluvien satelliittimaa-asemalaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (2) ja 89/336/ETY (3) vaatimukset. 3. Liitteen II taulukossa A luetellaan 1 000 MHz:n taajuuden ylittävien ja 1 626,5-1 645,5 MHz:n ja 1 656,6-1 660,5 MHz:n kaistojen ulkopuolella olevien harhalähetteiden raja-arvot, joita sovelletaan ennen 1 päivää kesäkuuta 2002. Liitteen II taulukossa B luetellaan raja-arvot, joita sovelletaan 1 päivästä kesäkuuta 2002. 3 artikla Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen satelliittimaa-asemalaitteiden osalta käytettävä tämän päätöksen liitteessä tarkoitettua yhdenmukaistettua standardia tai varmistettava sen käyttö tämän päätöksen tiedoksi antamisen jälkeen. 4 artikla 1. Kansalliset tyyppihyväksyntäsäännöt, jotka koskevat tämän päätöksen liitteessä tarkoitetun yhdenmukaistetun standardin soveltamisalaan kuuluvia laitteita, eivät enää ole sovellettavissa kolme kuukautta tämän päätöksen voimaantulon jälkeen. 2. Kyseisten kansallisten tyyppihyväksyntäsääntöjen mukaisesti hyväksyttyjä satelliittimaa-asemalaitteita saa edelleen saattaa kansallisille markkinoille ja ottaa käyttöön. 5 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 1998. Komission puolesta Martin BANGEMANN Komission jäsen (1) EYVL L 74, 12.3.1998, s. 1 (2) EYVL L 77, 26.3.1973, s. 29 (3) EYVL L 139, 23.5.1989, s. 19 LIITE I Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Satellite Earth Stations and Systems (SES); Land Mobile satellite Earth Stations (LMES) operating in the 1,5/1,6 GHz frequency bands providing voice and/or data communications [Satelliittimaa-asemalaitteet ja -järjestelmät (SES); 1,5 GHz:n ja 1,6 GHz:n taajuusalueilla toimivat liikkuvat satelliittimaa-asemat (LMES), jotka välittävät puhetta tai dataa tai molempia] ETSI Euroopan telealan standardointilaitos ETSIn sihteeristö TBR44: toukokuu 1998 (lukuun ottamatta alkusanoja) Lisätietoja Euroopan telealan standardointilaitos on neuvoston direktiivin 83/189/ETY (1) mukaisesti tunnustettu. Edellä mainittu yhdenmukaistettu standardi on laadittu valtuuden mukaan, joka on myönnetty direktiivissä 83/189/ETY säädettyjen asianmukaisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650 route des Lucioles F-06921 Sophia Antipolis Cedex, tai Euroopan komissio DG XIII/A/2 - (BU 31, 1/7) Rue de la Loi / Wetstraat 200 B-1049 Bruxelles/Brussel tai muilta organisaatioilta, jotka ovat velvollisia pitämään ETSIn standardeja saatavilla. Luettelo kyseisistä organisaatioista on Internet-osoitteessa www.ispo.cec.be. (1) EYVL L 109, 26.4.1983, s. 8 LIITE II >TAULUKON PAIKKA> >TAULUKON PAIKKA>